Tartu lähistele kerkib uus äripark
Kinnisvaraarenduse ja haldamisega tegelev Cesana Grupp AS rajab Tartu piirile Lõuna-Eesti suurimat äriparki Roheline Park, kuhu koonduvad põllumajandus- ja metsandusettevõtted.
Cesana Grupi juhatuse liige Tauri Sokk selgitas, et äripargi eesmärk on koondada Tartu linnapiirile põllumajanduse ja metsanduse äri- ja kompetentsikeskus.
„Kui seni on valdkonda esindavad asutused asunud linnas ja Lõuna-Eestis laiali, siis Rohelise Pargiga soovime koondada kõik siinsed põllumajandus- ja metsandusettevõtted ning institutsioonid. Meie eesmärk on saada Eesti põllumajanduse ja metsanduse keskpunktiks ning koondada Eesti know-how nii väike- kui ka suurtootjale,“ selgitas Sokk.
Rohelise Pargi vahetus läheduses asub maaülikool ning kõrvalkrundil peetakse iga-aastast maamessi.
65 268 ruutmeetri suurusele krundile rajatav äripark koondab büroo-, kaubandus- ja teenindushooned. Kompleksi tõmbenumber on äripargi keskmes asuv 16korruseline tornhoone.
Loe pikemalt Äripäeva põllumajanduse teemaveebist.